เป็นอีกหนึ่งร้านที่ชอบบรรยากาศการตกแต่งร้านครับ ปรับปรุงจากบ้านไม้แต่เก่าก่อนมาเป็นร้านอาหารตามสั่ง และก๋วยเตี๋ยวเนื้อตุ๋น โดยใช้พื้นที่ด้านล่างของบ้านปรับปรุงได้น่าสนใจครับ

ที่ตั้งของร้านหาง่าย.. อยู่บริเวณทุ่งศรีเมืองอุดรธานี ด้านเดียวกับเทศบาลนครอุดรธานี จุดเด่นคืออยู่ติดกับสำนักงานทนายเต้ หรือเจ้าของร้านนั่นเองครับ จะจอดรถริมถนน แต่สะดวกสุดก็เข้าไปจอดในทุ่งศรีเมืองจะดีที่สุดครับ

เปิดขายตั้งแต่เวลา 7.30-15.00 น. มีเมนูเฉพาะช่วงเช้าด้วยเป็นเมนูข้าวต้ม แล้วกลางวันก็จะเน้นเมนูก๋วยเตี๋ยวและอาหารตามสั่งครับ

มาพูดถึงอาหารภายในร้านกันบ้าง..
"ข้าวคลุกกะปิ" ซึ่งเป็นเมนูขายดีของทางร้าน ผมได้ชิมแล้วก็ว่าใช้ได้ครับ การจัดจานหน้าตาน่ากินสุดๆ ถ้าชิมเฉพาะตัวข้าวอาจจะออกเค็มนิดหน่อย แต่ถ้าคลุกกับเครื่องแล้วกลมกล่อมกำลังดีเลยครับ

"ก๋วยเตี๋ยวเนื้อตุ๋น" น้ำซุปกำลังพอดีครับ ถ้าชอบรสจัดก็ปรุงเพิ่มอีกอีกหน่อย เนื้อตุ๋นได้นุ่มเปื่อยกำลังกินง่ายครับ

ส่วนน้ำดื่มและน้ำซุป (กรณีสั่งข้าวทาน) ต้องบริการตัวเองนะครับ